open-index/open-wikipedia-markdown huggingface dataset:
Μεντούχ Θάτσι

Ο **Μεντούχ Θάτσι** (3 Μαρτίου 1965-) είναι Βορειομακεδόνας πολιτικός και πρόεδρος του Δημοκρατικού Αλβανικού Κόμματος.

## Βιογραφικά στοιχεία
Γεννήθηκε στο Τέτοβο. Αποφοίτησε από το τμήμα Οδοντιατρικής του Πανεπιστημίου της Πρίστινα. Είναι παντρεμένος και είναι πατέρας δύο παιδιών.

Η πολιτική του σταδιοδρομία ξεπερνά τα 20 έτη. Αρχικά υπήρξε αντιπρόεδρος του Κόμματος για την Δημοκρατική Ευημερία των Αλβανών (PDPA).  Το 1997, προέκυψε η συγχώνευση του κόμματος και του Λαϊκού Δημοκρατικού Κόμματος. (NDP).

Υπήρξε αντιπρόεδρος του νέου συνασπισμού έως το 2006, οπότε εκλέχθηκε Πρόεδρος του Κόμματος, μετά την αποχώρηση του Αρμπέν Τζαφερί (Arben Xhaferi).

Σήμερα είναι αρχηγός του Δημοκρατικού Αλβανικού Κόμματος της πρώην γιουγκοσλαβικής δημοκρατίας.

## Παραπομπές


## Πηγές
* Ιστοσ. Δημοκρατικού Αλβανικού Κόμματος, Kryetari, Ανακτήθηκε 14-10-2012.

Κατηγορία:Βορειομακεδόνες πολιτικοί
Ώλενος

Ο **Ώλενος** ήταν μυθικός βασιλιάς και επώνυμος της αρχαίας Ώλενου στην Αχαΐα. 

Ήταν ο πρώτος βασιλιάς της πόλης που της έδωσε και το όνομά του. Ήταν γιος του Δία ή του Ποσειδώνα και της Δαναΐδας Αναξιθέας. Διάδοχος του και δεύτερος βασιλιάς ήταν ο Κρηνάκος. 

## Πηγές
* Ιωάννου Παπαδημητρίου, *Το Μαζαράκι των Πείρων και της Παναχαΐας, και το Μαζαράκι των Πάτρων και της Ωλενίας, από το 1600 ως σήμερον*, Πάτρα 2000,

Κατηγορία:Επώνυμοι ήρωες της ελληνικής μυθολογίας
Κατηγορία:Μυθικοί βασιλείς της Αχαΐας
Ούζο Βαρβαγιάννη

Το **Ούζο Βαρβαγιάννη** είναι μάρκα ούζου της ποτοποιίας Ι. Βαρβαγιάννη ΕΠΕ με έδρα το Πλωμάρι της Λέσβου. Η ποτοποιία Βαρβαγιάννη ιδρύθηκε το 1860 από τον Ευστάθιο Ι. Βαρβαγιάννη (1805-1873). Το Ούζο Βαρβαγιάννη είναι 100% απόσταξης και διατίθεται σε 5 τύπους: Μπλε, Πράσινο, Αφροδίτη, Εύζων και Συλλεκτικό.

## Εξωτερικοί σύνδεσμοι
*

Κατηγορία:Ούζο
Εύφαντος

Ο **Εύφαντος** ήταν αρχαίος Έλληνας φιλόσοφος της Μεγαρικής Σχολής.

Καταγόταν από την Όλυνθο της Χαλκιδικής και άκμασε περί τον 3ο αιώνα π.Χ.. 

Υπήρξε μαθητής του Ευβουλίδη και αργότερα δάσκαλος του Βασιλέως της Μακεδονίας Αντιγόνου Γονατά. Μνημονεύεται ότι έγραψε σπουδαία πραγματεία "*Περί Βασιλείας*", την οποία είχε αφιερώσει στον Αντίγονο, επίσης κάποιες τραγωδίες καθώς και την ιστορία της εποχής του, για τα οποία δεν υπάρχουν σχετικές πληροφορίες.

Πέθανε σε μεγάλη ηλικία.

Ο Αθήναιος αναφέρεται στον Εύφαντο σχετικά με τον Πτολεμαίο Γ΄ Ευεργέτη της Αιγύπτου, που βασίλευσε πολύ αργότερα. Η αστοχία αυτή εξηγείται ποικιλοτρόπως, υποθέτοντας την ύπαρξη ενός Αιγύπτιου Εύφαντου, του οποίου η μετάφραση μιας αιγυπτιακής προσευχής αναφέρεται από τον Πορφύριο, ή μετατρέποντας το ΙΙΙ (Γ') σε Ι (Α΄).

## Παραπομπές


## Πηγές
* "Εγκυκλοπαίδεια Πάπυρος Larousse Britannica" τομ.25ος, σελ.225.
* "Νεώτερον Εγκυκλοπαιδικόν Λεξικόν Ηλίου" τομ.8ος, σελ.563.

Κατηγορία:Αρχαίοι Έλληνες φιλόσοφοι
Κατηγορία:Μεγαρικοί φιλόσοφοι
Αλί Αχμέτι

Ο **Αλί Αχμέτι** (Али Ахмети, 4 Ιανουαρίου 1959-) είναι Βορειομακεδόνας πολιτικός. Γεννήθηκε στο χωριό Ζαγιάζι, της Κέρτσοβα, στην Βόρεια Μακεδονία. Από το 1984 ως το 1986 ανέπτυξε φοιτητική δράση υπέρ της αυτονομίας του Κοσόβου και έμεινε αυτοεξόριστος στην Ελβετία από το 1986 ως το 2001.
Υπήρξε ιδρυτής και διοικητής (1998-2001) του Απελευθερωτικού Στρατού του Κοσσυφοπεδίου (UCK) κατά τον Πόλεμο στην Βόρεια Μακεδονία.

Είναι ιδρυτής (2002) και επικεφαλής του κόμματος Δημοκρατική Ένωση για την Ενσωμάτωση ( Bashkimi Demokratik për Integrim - BDI ή DUI) και βουλευτής στο Κοινοβούλιο της Βόρειας Μακεδονίας. Το 2008, το κόμμα DUI σχημάτισε συνασπισμό με το VMRO-DPMNE.

## Παραπομπές


Κατηγορία:Βορειομακεδόνες πολιτικοί
Δαφνιάς Αιτωλοακαρνανίας

Ο **Δαφνιάς**, πρώην Κάτω Μποτίνου, είναι χωριό του δήμου Αγρινίου, σύμφωνα με το σχέδιο Καλλικράτης, της Περιφερειακής Ενότητας Αιτωλοακαρνανίας. Με το προηγούμενο πρόγραμμα δήμων και κοινοτήτων Καποδίστριας, ο Δαφνιάς ανήκε στο δήμο Μακρυνείας.

μικρογραφία|left|Η εκκλησία του Αγίου Ιωάννου του Προδρόμου στο Δαφνιά Αγρινίου - Αιτωλοακαρνανίας.
Είναι κτισμένο στην περιοχή που κατά την αρχαιότητα υπήρχε η πόλη **Μέταπα**  με βάση γραπτές μαρτυρίες του ιστορικού Πολύβιου και του γεωγράφου Στράβωνα. Βρίσκεται στο νοτιοανατολικό άκρο της λίμνης Τριχωνίδας και έχει πληθυσμό 237 κατοίκους σύμφωνα με την απογραφή του 2011 ενώ με αυτήν του 2001 είχε 316.

Κύρια ασχολία των κατοίκων είναι η γεωργία, η κτηνοτροφία και η αλιεία στην λίμνη Τριχωνίδα. Στο χωριό υπάγεται και η τοποθεσία  Ανάληψη που βρίσκεται περίπου ένα χιλιόμετρο ανατολικότερα, όπου βρίσκονται τα ερείπια αρχαίου ναού αφιερωμένου στο θεό Απόλλωνα, από τις πέτρες του οποίου κτίστηκε μέρος της εκκλησίας του χωριού, προς τιμή του Αγίου Ιωάννου του Προδρόμου.

Μερικά από τα επίθετα των οικογενειών που έζησαν στο Δαφνιά τον 20ο αιώνα ή/και συνεχίζουν στον 21ο είναι: Παπαναστασίου, Μπάρλας, Σκλαβούνος, Μακραδήμας, Τσιλιγιάννης, Σαλευρής.

## Παραπομπές


## Εξωτερικοί σύνδεσμοι
* Διοικητικές μεταβολές του οικισμού από το 1845 έως και σήμερα.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Αγρινίου
Παλούκια Σαλαμίνας

Τα **Παλούκια** είναι το επίνειο της Σαλαμίνας, βρίσκονται στο ανατολικό μέρος του νησιού και αποτελούν το κύριο λιμάνι του. Η ονομασία προήλθε από τους πολυάριθμους πασσάλους (παλούκια) που χρησιμοποιούνταν κατά το παρελθόν, για το αγκυροβόλιο των καϊκιών, λόγω της έλλειψης λιμανιού. Το λιμάνι - Πορθμείο των Παλουκίων σήμερα, φιλοξενεί 34 Αμφίπλωρα πλοία τύπου Φέρυ που εξυπηρετούν την εικοσιτετράωρη ακτοπλοϊκή σύνδεση με το Πέραμα. Επίσης υπάρχει και απευθείας σύνδεση με το λιμάνι του Πειραιά με μικρά επιβατικά. Σύμφωνα με τα στοιχεία της Eurostat για την επιβατική κίνηση στα λιμάνια της Ευρώπης, τo 2008 και το 2009, τα Παλούκια της Σαλαμίνας βρίσκονται στη δεύτερη θέση της λίστας και το Πέραμα στην τρίτη θέση, καθώς την ακτοπλοϊκή γραμμή χρησιμοποίησαν 13 εκατομμύρια επιβάτες, τόσο το 2008, όσο και το 2009.

## Παραπομπές

## Αναφορές και πηγές

* Θ.Παντελή, *Σαλαμίνα. Πορεία μέσα στο χρόνο*, Εκδόσεις Ιωλκός, 2003, σελ 237

Κατηγορία:Σαλαμίνα (νησί)
Κατηγορία:Οικισμοί και περιοχές της Αττικής
Κατηγορία:Χωριά της Σαλαμίνας
Σελήνια Σαλαμίνας

Τα **Σελήνια** είναι παραθαλάσσιος οικισμός και όρμος στα ανατολικά της Σαλαμίνας (Πελισαίς / αι αρχαίαι Σιλήνιαι). Ο οικισμός ανήκει στο δημοτικό διαμέρισμα Αμπελακίων του δήμου Σαλαμίνας, σύμφωνα με το πρόγραμμα Καλλικράτης, ενώ πριν το 2010 αποτελούσε το δημοτικό διαμέρισμα Σεληνίων του δήμου Αμπελακίων. Σύμφωνα με την απογραφή του 2011 έχει 2.509 κατοίκους.

Το τοπωνύμιο προέρχεται από τη λατρεία της θεάς Σελήνης (Αρτέμιδος, Βενδίδος) και τη μεγάλη θρησκευτική δραστηριότητα εκεί. στο χάρτη Hommano του  Milchhofer σημειώνεται ως Porto Salamis. Αποτελεί παραθεριστικό προορισμό χάρη στην παραλία της περιοχής (παραλία Σελήνια). Από το λιμάνι του οικισμού υπάρχει ακτοπλοϊκή σύνδεση με τον Πειραιά. Επίσης, στη περιοχή (περίπου 2 χιλιόμετρα βόρεια του οικισμού) υπάρχει μνημείο προς τιμήν των Σαλαμινομάχων.

## Διοικητική ιστορία
Η κοινότητα Σεληνίων Αττικής και Βοιωτίας συστάθηκε το 1928 με την απόσπαση του οικισμού Σελήνια από την κοινότητα Αμπελακίου και τον ορισμό του ως έδρα της κοινότητας. Το 1943 υπάχθηκε στον νομό Αττικής και το 1964 στην επαρχία Πειραιώς του νομού Πειραιώς. Το 1972 υπήχθη ξανά στον νομό Αττικής και λειτούργησε ως την κατάργησή της το 1997 και την προσάρτησή της στο δήμο Αμπελακίων.

### Διατελέσαντες πρόεδροι της Κοινότητας

*1928-1978 ?
*1979-1982 Σπυρίδων Κουφάκος
*1983-1986 Γιώργος Μαστρογεώργος (εκτελωνιστής) (19??-1989)
*1987-1990 Γεώργιος Αρμοδώρος
*1991-1998 Μάριος Τραυλός

## Παραπομπές

## Αναφορές και πηγές

*Θ.Παντελή, *Σαλαμίνα. Πορεία μέσα στο χρόνο*, Εκδόσεις Ιωλκός, 2003, σελ 237

Κατηγορία:Χωριά της Σαλαμίνας
Κυνοσούρα Σαλαμίνας

Η **Κυνοσούρα** είναι παραθαλάσσιος οικισμός της Σαλαμίνας στην ομώνυμη χερσόνησο. Ανήκει στον Δήμο Σαλαμίνας της Περιφερειακής Ενότητας Νήσων Αττικής.

## Γενικά στοιχεία
Η Κυνοσούρα βρίσκεται στα ανατολικά παράλια του νησιού και την ομώνυμη χερσόνησο, απέναντι από το Κερατσίνι, σε υψόμετρο 24 μέτρα. Απέχει περίπου 8 χλμ. Α.-ΝΑ. από την Σαλαμίνα και 5 χλμ. ΝΑ. από το λιμάνι στα Παλούκια. Ανατολικά της είναι η Ψυττάλεια, νοτιοδυτικά τα Σελήνια ενώ στη βόρεια ακτή της χερσονήσου (ανατολικά), μπροστά στο θαλάσσιο χώρο όπου έγινε η ιστορική ναυμαχία της Σαλαμίνας (480 π.Χ.) υπάρχει μνημείο προς τιμή των Σαλαμινομάχων. 

Αναφέρεται επίσημα ως ξεχωριστός οικισμός για πρώτη φορά το 1971 να απογράφεται στην κοινότητα Αμπελακίων. Σύμφωνα με το σχέδιο Καλλικράτης και την τροποποίησή του Κλεισθένης Ι, μαζί με τα Αμπελάκια και το Σπιθάρι αποτελούν την Κοινότητα Αμπελακίων που υπάγεται στην Δημοτική Ενότητα Αμπελακίων του Δήμου Σαλαμίνας. Σύμφωνα με την απογραφή 2021 απογράφησαν 58 κάτοικοι ενώ με αυτήν του 2011 είχε 152. 

## Παραπομπές


Κατηγορία:Χωριά της Σαλαμίνας
1467 Μασόνα

Η **Μασόνα (Mashona)** είναι ένας αστεροειδής που περιφέρεται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 8,57. Ανακαλύφθηκε το 1938 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από το όνομα της φυλής Σόνα της Ζιμπάμπουε.

## Φυσικά χαρακτηριστικά
Η διάμετρος της Μασόνα δεν είναι γνωστή με κάποια ακρίβεια. Ο φασματικός τύπος της είναι **GC** (κατά Tholen). Η Μασόνα περιστρέφεται γύρω από τον εαυτό της μία φορά κάθε 9 ώρες και 46 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μασονα
1468 Ζόμπα

μικρογραφία|Η τροχιά του αστεροειδούς 1468 Ζόμπα
Η **Ζόμπα (Zomba)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,503. Ανακαλύφθηκε το 1938 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ (και, ανεξάρτητα, από τον Γάλλο αστρονόμο Λουί Μπουαγιέ, που παρατηρούσε από το Αλγέρι). Η Ζόμπα πήρε το όνομά της από την ομώνυμη πόλη του Μαλάουι.

Η μεγάλη εκκεντρότητα της τροχιάς της Ζόμπα έχει ως αποτέλεσμα κατά το περιήλιό της να βρίσκεται σε μικρότερη απόσταση από τον Ήλιο από ό,τι ο πλανήτης Άρης.

## Φυσικά χαρακτηριστικά
Η μέση διάμετρος της Ζόμπα εκτιμάται σε 17 περίπου χιλιόμετρα. Η Ζόμπα περιστρέφεται γύρω από τον εαυτό της μία φορά κάθε 2,5 ως 3 ώρες περίπου, μία αρκετά γρήγορη περιστροφή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ζομπα
Ανάκτηση πληροφοριών

Η **ανάκτηση πληροφοριών** ή **ανάκτηση πληροφορίας** (αγγλ.:*information retrieval*) είναι το επιστημονικό πεδίο της πληροφορικής που μελετά την αποδοτική αναζήτηση πληροφοριών και κάθε τύπου δεδομένων μέσα σε έγγραφα και μεταδεδομένα σχετικά με έγγραφα, όπως επίσης και με την αναζήτηση σε βάσεις δεδομένων και στον Παγκόσμιο Ιστό (WWW). Μία εννοιολογική σύγχυση και μία πολύ εκτενής επικάλυψη υφίστανται στη χρήση των όρων *ανάκτηση δεδομένων*, *ανάκτηση εγγράφων*, *ανάκτηση πληροφοριών* και *ανάκτηση κειμένου*. Ωστόσο, καθένας από αυτούς τους όρους έχει τη δική του θεωρία και τις δικές του τεχνολογίες. Η ανάκτηση πληροφοριών στηρίζεται στη θεωρία των βάσεων δεδομένων, σε κατάλληλα υπολογιστικά συστήματα και σε μαθηματικές μεθόδους της τεχνητής νοημοσύνης, ενώ εφαρμόζεται στην επιστήμη πληροφόρησης και στον Παγκόσμιο Ιστό (μηχανές αναζήτησης). Χάρη στον διεπιστημονικό της χαρακτήρα, αντλεί στοιχεία από την επιστήμη υπολογιστών, από τα μαθηματικά, από τη βιβλιοθηκονομία, από τη γνωστική ψυχολογία, από τη γλωσσολογία και από τη στατιστική.

## Περίληψη
Μία διαδικασία ανάκτησης πληροφοριών ξεκινά όταν ο χρήστης εισάγει ένα **ερώτημα** (query) στο σύστημα. Τα ερωτήματα είναι αιτήσεις αναζήτησης σε κάποια βάση δεδομένων, όπως για παράδειγμα η αναζήτηση ενός αλφαριθμητικού σε κάποια μηχανή αναζήτησης του ιστού. Στην ανάκτηση πληροφοριών ένα ερώτημα δεν προσδιορίζει μονοσήμαντα ένα αντικείμενο, αλλά αντ’ αυτού, πολλά αντικείμενα μπορεί να ταιριάζουν στο ερώτημα, ίσως με διαφορετικούς βαθμούς σχετικότητας.

Ένα αντικείμενο είναι μια οντότητα που αντιπροσωπεύεται από κάποιες πληροφορίες σε μια βάση δεδομένων. Για να απαντηθούν τα ερωτήματα των χρηστών, γίνεται αναζήτηση ανάμεσα στα στοιχεία της βάσης για πιθανές απαντήσεις. Τα δεδομένα μπορεί να έγγραφα κειμένων, εικόνες, αρχεία ήχου ή  βίντεο. Συχνά τα ίδια τα έγγραφα δεν αποθηκεύονται ή διατηρούνται απευθείας στο σύστημα ανάκτησης πληροφοριών, αλλά αντ’ αυτού εκπροσωπούνται στο σύστημα από υποκατάστατα έγγραφα ή μεταδεδομένα.

Τα περισσότερα συστήματα ανάκτησης πληροφοριών υπολογίζουν μια αριθμητική βαθμολογία για το πόσο καλά κάθε αντικείμενο στη βάση δεδομένων ταιριάζει με το ερώτημα και κατατάσσει τα αντικείμενα σύμφωνα με αυτή την τιμή. Τα αντικείμενα που βρίσκονται στην κορυφή της κατάταξης εμφανίζονται στο χρήστη. Η διαδικασία μπορεί στη συνέχεια να επαναλαμβάνεται, αν ο χρήστης επιθυμεί να βελτιώσει το ερώτημα.

## Ερευνητικές Ομάδες
* Center for Intelligent Information Retrieval at University of Massachusetts
* Information Retrieval at the Language Technologies Institute, Carnegie Mellon University
* Glasgow Information Retrieval Group
1469 Λιντσία

Η **Λιντσία (Linzia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,017. Ανακαλύφθηκε το 1938 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της από την πόλη Λιντς της Αυστρίας.

## Φυσικά χαρακτηριστικά
Η μέση διάμετρος της Λιντσίας εκτιμάται σε 58,99 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0734. Η Λιντσία περιστρέφεται γύρω από τον εαυτό της μία φορά κάθε 22 ώρες και 13 λεπτά, μία αρκετά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Λιντσια
Αναγνωστάκης

Το ελληνικό επώνυμο **Αναγνωστάκης** μπορεί να αναφέρεται σε κάποιο από τα παρακάτω πρόσωπα:

* Αναγνώστης Αναγνωστάκης, αγωνιστής στην Επανάσταση του 1821 από την Κρήτη
* Ανδρέας Αναγνωστάκης (1826-1897), οφθαλμίατρος
* Ιωάννης Αναγνωστάκης, αγωνιστής στην κρητική επανάσταση του 1866
* Κωνσταντίνος Π. Αναγνωστάκης, δημοσιογράφος και υπάλληλος του Υπουργείου Οικονομικών, Νομάρχης Λασιθίου και διευθυντής της χανιώτικης εφημερίδας "Ηχώ της Κρήτης"
* Μανόλης Αναγνωστάκης (1925-2005), ποιητής
* Παναγιώτης Αναγνωστάκης, αγωνιστής στην Επανάσταση του 1821 από τη Λακωνία
* Σήφης Αναγνωστάκης (1886-;), Κρητικός οπλαρχηγός
* Στέφανος Κ. Αναγνωστάκης (γ. 1917), καθηγητής Εγκληματολογίας στο Πανεπιστήμιο της Θεσσαλονίκης

## Δείτε επίσης
* Λούλα Αναγνωστάκη
1470 Κάρλα

Η **Κάρλα (Carla)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,06. Ανακαλύφθηκε το 1938 από τον Γερμανό αστρονόμο Άλφρεντ Μπόρμαν, που παρατηρούσε από τη Χαϊδελβέργη και της έδωσε το όνομα μιας γνωστής του, της Κάρλα Ζίγκλερ (*Carla Ziegler*).

## Φυσικά χαρακτηριστικά
Η μέση διάμετρος της Κάρλα εκτιμάται σε 36,97 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,0515. Η Κάρλα περιστρέφεται γύρω από τον εαυτό της μία φορά κάθε 6 ώρες και 9 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Καρλα
1471 Τόρνιο

Ο **Τόρνιο (Tornio)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,026. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από την πόλη Τόρνιο της Φινλανδίας, στη Λαπωνία.

## Φυσικά χαρακτηριστικά
Η μέση διάμετρος του Τόρνιο εκτιμάται σε 33,04 χιλιόμετρα. Ο φασματικός τύπος του είναι **T**, ενώ το άλβεδό του είναι 0,0849. Ο Τόρνιο περιστρέφεται γύρω από τον εαυτό του μία φορά κάθε 6,6 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τορνιο
1472 Μουόνιο

μικρογραφία|3D μοντέλο του αστεροειδούς 1472 Μουόνιο
Ο **Μουόνιο (Muonio)** είναι ένας αστεροειδής που περιφέρεται κυρίως στην εσωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,155. Ανακαλύφθηκε το 1938 από τον Φινλανδό αστρονόμο Ούργιο Βάισαλα, που παρατηρούσε από το Τούρκου της Φινλανδίας, και πήρε το όνομά του από τον ομώνυμο δήμο της Φινλανδίας, στη Λαπωνία.

## Φυσικά χαρακτηριστικά
Τα φυσικά χαρακτηριστικά του Μουόνιο είναι άγνωστα. Ο Μουόνιο περιστρέφεται γύρω από τον εαυτό του μία φορά κάθε 8 ώρες και 42 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μουονιο
Ταξινόμηση φυτών

Ο **Φυτικός κόσμος**, λεγόμενος και Βασίλειο των Φυτών, ή Φυτικό βασίλειο, σύμφωνα με την αντίληψη του Κ. Λινναίου, βασιζόμενος στη μορφολογία των ειδών, ταξινομείται σε 16 βασικά φύλα ή μεγάλα αθροίσματα, αν και έχουν ακολουθήσει πολλές τροποποιήσεις βασιζόμενες άλλοτε στο τύπο των κυττάρων, άλλοτε στις λειτουργίες αυτών κ.λπ., όπως π.χ. η κλασική κατά τον Γουαϊτέικερ, ή πιο σύγχρονη κατά τον Woerse, χωρίς όμως ενιαία τελική γενική αποδοχή. 

Τα πρώτα βασικά αυτά φύλα - αθροίσματα, (κατά Λινναίο), διακρίνονται, όχι απαραίτητα όλα, σε επιμέρους κλάσεις, υποκλάσεις, τάξεις, οικογένειες και είδη. Τα 16 βασικά φύλα είναι:
# Τα Βακτηριόφυτα
# Τα Κυανόφυτα
# Τα Μυξόφυτα
# Τα Ευγλενόφυτα
# Τα Πυρρόφυτα
# Τα Χρυσόφυτα
# Τα Χλωρόφυτα
# Τα Χαρόφυτα
# Τα Γαιόφυτα
# Τα Ροδόφυτα
# Οι Μύκητες
# Οι Λειχήνες
# Τα Βρυόφυτα
# Τα Πτεριδόφυτα
# Τα Γυμνόσπερμα και
# Τα Αγγειόσπερμα

## Δείτε επίσης
* Συστηματική ταξινόμηση
Δασκαλιό

Με την ονομασία **Δασκαλιό** αναφέρονται πολλά νησάκια και ακτογραφικά χαρακτηριστικά των ελληνικών θαλασσών, ανάμεσα στα οποία και τα παρακάτω:

* Δασκαλιό Αργολικού, νησίδα κοντά στο Τολό Αργολίδας
* Δασκαλιό Λακωνίας, νησίδα πολύ κοντά στην ακτή, βορειοδυτικά της Μονεμβασιάς
* Δασκαλιό Αλκυονίδων, μία από τις Αλκυονίδες Νήσους στον Κορινθιακό Κόλπο
* Δασκαλιό Λασιθίου, νησίδα νοτιοανατολικά του ακρωτηρίου Σίδερο(ς)
* Δασκαλιό Κεφαλληνίας, νησίδα στη βόρεια είσοδο του διαύλου Κεφαλονιάς-Ιθάκης
* Δασκαλιό Σκιάθου, νησίδα στο λιμάνι της Σκιάθου, γνωστό και ως **Δασκαλονήσι** ή **Δάσκαλος**
*Δασκαλιό Κέρου, νησίδα στα δυτικά της Κέρου με εκτεταμένα αρχαιολογικά ευρήματα.
* Δασκαλιό Κιμώλου, νησίδα πολύ κοντά στην ακτή της Κιμώλου, γνωστό και ως **Άγιος Ανδρέας**
* Δασκαλιό Αντικύρας, νησίδα στη βόρεια ακτή του Κορινθιακού
* Δασκαλιό Λαυρεωτικής, όρμος και ομώνυμη νησίδα μέσα σε αυτόν, στην ανατολική ακτή της Αττικής
* Δασκαλιό Σάμου, νησίδα και ομώνυμο ακρωτήριο της ανατολικής Σάμου
* Δασκαλιό Στράτη, νησίδα και ομώνυμο ακρωτήριο στα ανατολικά του νησιού Αγ. Ευστράτιος
* Δασκαλιό Ψαρών, νησίδα απέναντι από τη δυτική ακτή του νησιού Ψαρά συνδεόμενη με τεχνητό μόλο με την απέναντι ακτή του Αρχοντικιού
* Δασκαλιό Αντίπαξων, βραχονησίδα με 4 σκοπέλους και πολλούς υφάλους
* Δασκαλιό Πόρου, νησίδα στην είσοδο του λιμανιού του Πώγωνα, γνωστό και ως **Δασκάλια**
1474 Μπέιρα

μικρογραφία|Η τροχιά του αστεροειδούς 1474 Μπέιρα
Η **Μπέιρα** (*Beira*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,395. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ, και πήρε το όνομά της από την πόλη Μπέιρα της Μοζαμβίκης.

Εξαιτίας της πολύ μεγάλης εκκεντρότητας της τροχιάς της, η Μπέιρα βρίσκεται κατά το περιήλιό της σε μικρότερη απόσταση από τον Ήλιο από ό,τι ο πλανήτης Άρης.

## Φυσικά χαρακτηριστικά
Η μέση διάμετρος της Μπέιρα εκτιμάται σε 39 περίπου χιλιόμετρα. Ο φασματικός τύπος της είναι **B** (κατά SMASSII) ή **FX** (κατά Tholen), ενώ το γεωμετρικό άλβεδό της είναι άγνωστο. Η Μπέιρα περιστρέφεται γύρω από τον εαυτό της μία φορά κάθε 4 ώρες και 11 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μπειρα
Δανάη (αποσαφήνιση)

Το ελληνικό όνομα **Δανάη** μπορεί να αναφέρεται:

* Στο μυθικό πρόσωπο Δανάη
* Στην Ελληνίδα τραγουδίστρια Δανάη Στρατηγοπούλου
* Στον αστεροειδή 61 Δανάη
* Στο γένος φυτών δανάη (καλλωπιστικός θάμνος)

Κατηγορία:Αποσαφηνίσεις ονομάτων
1475 Γιάλτα

μικρογραφία|Η τροχιά του αστεροειδούς 1475 Γιάλτα
Η **Γιάλτα (Yalta)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,616. Ανακαλύφθηκε το 1935 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά του από τη γειτονική λουτρόπολη Γιάλτα.

## Φυσικά χαρακτηριστικά
Τα φυσικά χαρακτηριστικά της Γιάλτας είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιαλτα
Δισκογραφία των Big Time Rush

Η **δισκογραφία των [[Big Time Rush (συγκρότημα)|Big Time Rush]]** αποτελείται από 2 άλμπουμ, 2 singles, 11 βίντεο κλιπ και 5 promotional singles.

## Άλμπουμ

### ''B.T.R''
**Λίστα τραγουδιών**

# Til I Forget About You
# Boyfriend
# City Is Ours
# Nothing Even Matters
# Worldwide
# Halfway There
# Big Night
# Oh Yeah
# Count On You
# I Know You Know
# Big Time Rush
# This is our Someday
# Stuck
# Any Kind of Guy
# Famous

### ''Elevate''
**Λίστα τραγουδιών**

# Music Sounds Better with U
# Show Me
# All Over Again
# No Idea
# Cover Girl
# Love Me Love Me
# If I Ruled the World
# Invisible
# Time of Our Life
# Superstar
# You're Not Alone
# Elevate
# Paralyzed
# Blow Your Speakers
# Epic

### ''24/Seven''
**Λίστα τραγουδιών**

# 24/Seven
# Like Nobody's Around
# Get Up
# Song For U
# Run Wild
# Crazy For You
# Picture This
# Confetti Falling
# Amazing
# We Are
# Love Me Again
# Just Getting Started
# Untouchable
# Lost In Love
# Na Na Na

## Singles

* Boyfriend (featuring Snoop Dogg) (2011)

* Music Sounds Better with U (featuring Mann) (2011)
* Superstar (featuring Pitbull) (2012)

### Promotional singles

* Big Time Rush (2009)

* Halfway There (2010)

* City Is Ours (2010)

* 'Til I Forget About You (2010)

* If I Ruled the World (2011)

Κατηγορία:Δισκογραφία
Γούναρης

Το όνομα **Γούναρης** μπορεί να αναφέρεται σε κάποιο από τα παρακάτω πρόσωπα ή τοπωνύμια:

## Ως ελληνικό επώνυμο
* Γεράσιμος Γούναρης (πέθανε το 1779), λόγιος ιερομόναχος από τη Δημητσάνα
*Δημήτριος Γούναρης (1867-1922), πολιτικός
* Ηλίας Γούναρης (1883-1954), ορυκτολόγος, καθηγητής μεταλλογραφίας στο ΕΜΠ
* Ιωάννης Γούναρης (19ος αι.), έμπορος και πατριώτης από τα Ιωάννινα
*Γεώργιος Γούναρης (γενν. 1939), φυσικός
*Γιάννης Γούναρης (γενν. 1952), ποδοσφαιριστής
* Νίκος Γούναρης (1916-1965), τραγουδιστής

## Ως τοπωνύμιο
* Γούναρης Λακωνίας, χωριό της Λακωνίας κοντά στη Σπάρτη
Χρυσόστομος Μιχαηλίδης

Ο **Χρυσόστομος Μιχαηλίδης** είναι Έλληνας πρώην διεθνής ποδοσφαιριστής, γεννημένος στις 15 Ιανουαρίου 1975 στην Πτολεμαΐδα. Προέρχεται από τα τμήματα υποδομής του Εορδαϊκού Πτολεμαΐδας, με τον οποίο ξεκίνησε την καριέρα του. Επαίζε στην θέση του τερματοφύλακα. Έχει ύψος 1,90μ.

## Βιογραφικό

Ξεκίνησε από τον Εορδαϊκό Πτολεμαΐδας, με τον οποίο αγωνίστηκε από το 1982 ως 1997 στη Β΄ Εθνική, Γ΄ Εθνική και Δ΄ Εθνική. Στη συνέχεια πήρε μεταγραφή στην ΑΕΚ, όπου αγωνίστηκε ως το 2005, με διακοπή το β΄ μισό της σεζόν 2001-02 που δόθηκε δανεικός στον Εθνικό Αστέρα. Μετά την επιστροφή του έγινε βασικός στην ΑΕΚ αλλά δεν κατάφερε να κερδίσει κάποια κλήση στην Εθνική ομάδα. Με την ΑΕΚ κατέκτησε το Κύπελλο Ελλάδας το 2000 και αγωνίστηκε στο Τσάμπιονς Λιγκ και στο Κύπελλο ΟΥΕΦΑ σε 9 ματς συνολικά.

Το 2005 μεταγράφηκε στον Ατρόμητο Αθηνών, του οποίου υπήρξε βασικός τερματοφύλακας για έξι σεζόν, ως το 2011. Την περίοδο αυτή κλήθηκε στην Εθνική Ελλάδος και αγωνίστηκε σε ένα φιλικό με τη Φινλανδία στις 6/2/2008. Το 2010 κλήθηκε ξανά από τον Φερνάντο Σάντος και ήταν στην αποστολή σε δυο προκριματικούς αγώνες του ευρωπαϊκού πρωταθλήματος. Τη σεζόν 2011-12 ξεκίνησε στην Α.Ε. Λάρισα και από τον Ιανουάριο του 2012 εντάχθηκε στο δυναμικό του Πανιωνίου με συμβόλαιο ενάμισι έτους. Το ντεμπούτο του δεν ήταν πετυχημένο, αφού έγινε στον αγώνα κυπέλλου εκτός έδρας με τον Ολυμπιακό, στο οποίο ο Πανιώνιος ηττήθηκε με 0-4 και αποκλείστηκε.

Συνολικά μετράει 275 συμμετοχές σε όλες τις επίσημες διοργανώσεις και έχει σημειώσει ένα γκολ με πέναλτι σε αγώνα πρωταθλήματος.

### Τίτλοι

* 2000: Κύπελλο Ελλάδος (με την ΑΕΚ).

## Καριέρα

Συμμετοχές μόνο στο πρωτάθλημα. 
Δεν περιλαμβάνονται οι συμμετοχές του τη σεζόν 1996-97 στη Δ΄ Εθνική.

## Πηγές

* Super League 2010-2011, έκδοση Sportday
* Superleague, επίσημη ιστοσελίδα
* Στατιστικά σεζόν 2011-12 .

Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Ατρόμητου Αθηνών
Κατηγορία:Τερματοφύλακες ποδοσφαιριστές
Κατηγορία:Έλληνες ποδοσφαιριστές
Κατηγορία:Ποδοσφαιριστές Εθνικού Αστέρα
Κατηγορία:Ποδοσφαιριστές Εορδαϊκού
Κατηγορία:Ποδοσφαιριστές Α.Ε. Λάρισας
Κατηγορία:Ποδοσφαιριστές Εθνικής Ελλάδος
Σαμανά (πόλη)

Η **Σαμανά**  (ισπαν.: Samaná) ή **Σάντα Μπάρμπαρα ντε Σαμανά** είναι μια πόλη της Δομινικανής Δημοκρατίας. Είναι η πρωτεύουσα της επαρχίας και του Δήμου Σαμανά. Βρίσκεται βορειοανατολικά της Δομινικανής Δημοκρατίας, στη βόρεια ακτή του κόλπος Σαμανά. Είναι η σημαντικότερη πόλη παρακολούθησης φαλαινών.

## Ιστορία
Η πόλη βρέθηκε το 1756 με το όνομα *Σάντα Μπάρμπαρα ντε Σαμανά* από τον Ισπανό κυβερνήτη Φρανσίσκο Ρούμπιο ι Πενιαράντα (Francisco Rubio y Peñaranda) κατά τη διάρκεια της αποικιακής περιόδου.

### Ονομασία
Η πόλη ονομάστηκε *Σάντα Μπάρμπαρα ντε Σαμανά* από τη βασίλισα Μπάρμπαρα ντε Μπραγάνσα, γυναίκα του βασιλιά Φρέντερικ VI της Ισπανίας.

## Δημογραφικά στοιχεία
Η Σαμανά έχει πληθυσμό 51.501 κατοίκους (2002), από τους οποίους οι 10.692 (79.24% του συνολικού πληθυσμού) είναι αστικός πληθυσμός. Από το συνολικό πληθυσμό οι 26.317 είναι άντρες και οι 25.184 γυναίκες. 

Πολλές οικογένειες ήρθαν από τα Κανάρια Νησιά για να μίνουν στη Σαμανά.

## Γεωγραφία
Η Σαμανά βρίσκεται σε μια μικρή πεδιάδα κοντά στην ακτή αλλά, τώρα, σχεδόν όλη η πόλη βρίσκεται σε λόφους που περιβάλλουν την πεδιάδα.

Η Σαμανά έχει έκταση 412.11 τ.χλμ. (περίπου το 49% της επαρχίας Σαμανά).

### Κλίμα
Το ετήσιο ύψος βροχής είναι 2,349.8 mm και η ετήσια θερμοκρασία 26.5ο C.

## Δείτε επίσης
* Σαμανά (επαρχία)

## Παραπομπές


## Εξωτερικοί σύνδεσμοι
* 

Κατηγορία:Πόλεις της Δομινικανής Δημοκρατίας
Ένα σχολείο πολύ ροκ

Το  ***Ένα σχολείο πολύ ροκ*** (αγγλικά:*School Of Rock*) είναι αμερικάνικη μουσική ταινία του 2003 με πρωταγωνιστή τον Τζακ Μπλακ.

## Πλοκή
Όταν ο Φιν απολύεται από την μπάντα του, αντιμετωπίζει ένα βουνό από χρέη και φυσικά την κατάθλιψη. Κατά λάθος αναλαμβάνει χρέη αναπληρωματικού δασκάλου στην τετάρτη τάξη πρότυπου, αυστηρού σχολείου και από εκεί και μετά… ξεκινάει η απόλυτη κατάρρευση κάθε έννοιας πειθαρχίας αλλά και η νίκη του Φιν στον διαγωνισμό ροκ συγκροτημάτων, που του χαρίζει τη λύση στα οικονομικά προβλήματά του και τον ξαναφέρνει κάτω από τον προβολέα της δημοσιότητας

## Κάστ
*Ντιούι Φιν ( Τζακ Μπλακ )
*Ρόζαλι Μάλινς (Τζόαν Κιούσακ)
*Νεντ (Μάικ Γουάιτ)
*Ζακ Μούνειχαμ  (Τζόι Γκιάντρος Τζ.)
*Σάμερ Χαθαγουέι (Μιράντα Κόσγκροβ)
*Φρέντυ Τζόουνς (Κέβιν Κλαρκ)
*Κέτι (Ρεμπέκα Μπράουν)
*Λόρενς (Ρόμπερτ Τσάι)
*Τόμικα (Μαριγιάμ Χασσάν)
*Μάρτα (Κάλθιν Χέιλ)
*Αλίσια (Αλίσια Άλεν)
*Μπίλυ (Μπράιαν Φαλντούτο)
*Τέο (Άνταμ Πασκάλ)

## Μουσική
Η μουσική της ταινίας

*"For Those About to Rock (We Salute You)" by AC/DC (Dewey uses the lyrics in a speech to the class)

*"Fight" by No Vacancy *

*"Stay Free" by The Clash

*"Touch Me" by The Doors *

*"Do You Remember Rock 'n' Roll Radio?" (Ramones cover) by Kiss

*"Sunshine of Your Love" by Cream *

*"Back in Black" by AC/DC

*"Iron Man" by Black Sabbath (riff Dewey plays to Zack)

*"Highway to Hell" by AC/DC (riff Dewey plays to Zack)

*"Smoke on the Water" by Deep Purple (riff Dewey plays to Zack)

*"Substitute" by The Who *

*"Greatest Love of All" by Whitney Houston (Dewey mentions the lyrics as his reason for no testing)

*"Roadrunner" by The Modern Lovers

*"My Brain Is Hanging Upside Down (Bonzo Goes to Bitburg)" by Ramones *

*"The Wait" (Killing Joke cover) by Metallica

*"Sad Wings" by Brand New Sin

*"Mouthful of Love" by Young Heart Attack

*"Black Shuck" by The Darkness

*"Immigrant Song" by Led Zeppelin *

*"Set You Free" by The Black Keys *

*"Edge of Seventeen" by Stevie Nicks *

*"Ballrooms of Mars" by T. Rex *

*"Moonage Daydream" by David Bowie

*"TV Eye" by The Stooges *

*"Ride into the Sun" by The Velvet Underground

*''Heal Me, I'm Heartsick" by No Vacancy *

*"School of Rock" by School of Rock *

*"It's a Long Way to the Top (If You Wanna Rock 'n' Roll)" (AC/DC cover) by School of Rock *

*"Math Is a Wonderful thing" by Jack Black and Mike White

* Featured on the Soundtrack album

## Παραπομπές


Κατηγορία:Αμερικανικές ταινίες της δεκαετίας 2000
Κατηγορία:Ταινίες του 2003
Κατηγορία:Ταινίες παραγωγής Paramount Pictures
Κατηγορία:Αμερικανικές κωμικές ταινίες
Κατηγορία:Αγγλόφωνες ταινίες
Κατηγορία:Αμερικανικές μουσικές κωμικές ταινίες
Κατηγορία:Ταινίες σχετικά με εκπαιδευτικούς
Κατηγορία:Ταινίες γυρισμένες στο Νιου Τζέρσεϊ
Κατηγορία:Ταινίες γυρισμένες στη Νέα Υόρκη (πολιτεία)
Άρχουσα τάξη

Με τον γενικό όρο **άρχουσα τάξη** χαρακτηρίζεται το σύνολο των ατόμων εκείνων που  ασκούν είτε κατά θεσμοθετημένο, είτε κατά άτυπο τρόπο, μια εξουσία μέσα σε μια κοινωνία. Η εξουσία αυτή μπορεί να εκδηλώνεται είτε λαμβάνοντας αποφάσεις αναγκαστικής εφαρμογής, όπως π.χ. οι κυβερνώντες, είτε επηρεάζοντας εκ της κοινωνικής, ή οικονομικής τους θέσης, με δηλώσεις ή ενέργειες, τις διάφορες εκδηλώσεις της κοινωνικής ζωής όπως π.χ. ακαδημαϊκοί, ιεράρχες, τραπεζίτες, επιχειρηματίες, μεγαλοεκδότες κ.λπ.

Κατά συνέπεια τα άτομα αυτά ως σύνολο εκλαμβάνονται ως ιδιαίτεροι παράγοντες στη δράση μιας κοινωνίας. Η άρχουσα τάξη παρατηρείται από την αρχαιότητα μέχρι σήμερα στις κοινωνίες όλων των λαών της Γης και ανεξάρτητα των διαφόρων πολιτευμάτων.

Η Άρχουσα τάξη διαφέρει από την λεγόμενη ανωτέρα τάξη ως προς την άσκηση επιρροής, που μπορεί τα μέλη της δεύτερης να μη ασκούν.

## Δείτε επίσης
* Ελιτισμός 
* Εργατική τάξη

## Πηγές
* "Εγκυκλοπαίδεια Πάπυρος Larousse Britannica" τομ.56ος, σελ.344.

Κατηγορία:Ορολογία της κοινωνιολογίας
Κατηγορία:Κοινωνική ανισότητα
Κατηγορία:Κοινωνικές τάξεις
Κατηγορία:Ισχύς (κοινωνική και πολιτική)
Τάσος Αυλωνίτης

Ο **Τάσος Αυλωνίτης** (Χαλκίδα, 1 Ιανουαρίου 1990) είναι Έλληνας ποδοσφαιριστής, ο οποίος αγωνίζεται στη θέση του κεντρικού αμυντικού για λογαριασμό του Πανιωνίου. Είναι γιος του παλαίμαχου ποδοσφαιριστή του Α.Ο. Χαλκίδας και νυν προπονητή ποδοσφαίρου, Αντώνη Αυλωνίτη.

## Καριέρα
### Σε συλλογικό επίπεδο
Ξεκίνησε το ποδόσφαιρο από την τοπική ομάδα της γενέτειράς του Χαλκίδας "Χαλκίνεος", με την οποία αγωνίστηκε στο τοπικό πρωτάθλημα της ΕΠΣ Εύβοιας. Το 2007 πήρε μεταγραφή για το Αιγάλεω, με το οποίο αγωνίστηκε τρεις περιόδους στη Β΄ Εθνική, εκ των οποίων τη μία αγωνίστηκε ως δανεικός στον Ηλυσιακό. Το 2010 μεταγράφηκε στην Καβάλα, όπου αγωνίστηκε την περίοδο 2010-11. Μετά την περιπέτεια της ομάδας, λόγω της εμπλοκής της στο σκάνδαλο στημένων αγώνων, έμεινε ελεύθερος και υπέγραψε συμβόλαιο με τον Πανιώνιο.

Το καλοκαίρι του 2014 αποκτήθηκε από τον Ολυμπιακό, έλαβε μέρος στην προετοιμασία του συλλόγου, όμως με την ολοκλήρωσή της αποφασίστηκε να παραμείνει ως δανεικός στην ομάδα της Νέας Σμύρνης. Τελικά όμως με την ξαφνική αποχώρηση του Αβραάμ Παπαδόπουλου τα δεδομένα άλλαξαν και παρέμεινε στον Ολυμπιακό.

Την 1η Φεβρουαρίου 2016 παραχωρήθηκε ως δανεικός στην αυστριακή Στουρμ Γκρατς για έξι μήνες, ενώ την 1η Σεπτεμβρίου του ίδιου έτους αποχώρησε ως ελεύθερος.

Τον Ιανουάριο του 2017 συμφώνησε να συνεχίσει στη σκωτσέζικη Χαρτς για έξι μήνες, όπου πραγματοποίησε εννέα συμμετοχές πρωταθλήματος και δύο στο κύπελλο, αποχωρώντας με την ολοκλήρωση της περιόδου.

Τον Σεπτέμβριο του 2017 συμφώνησε με τον Παναθηναϊκό υπογράφοντας συμβόλαιο διάρκειας δύο ετών. Στις 18 Απριλίου 2018 το σύμβολαιό του με τους πράσινους λύθηκε κοινή συναινέσει. Στις 27 Απριλίου 2018, επέστρεψε στην Στουρμ Γκρατς με την οποία υπέγραψε διετές συμβόλαιο συνεργασίας.

### Στις εθνικές ομάδες
Έχει αγωνιστεί στις μικρότερες εθνικές ομάδες Νέων (με την οποία το 2009 έκανε το ντεμπούτο του) και Ελπίδων.

## Τίτλοι - Διακρίσεις
;Ολυμπιακός
* Πρωτάθλημα Ελλάδας: 2014-15
* Κύπελλο Ελλάδας: 2014-15

## Παραπομπές


## Εξωτερικοί σύνδεσμοι
* Ο Tάσος Αυλωνίτης στο www.gazzetta.gr 
* Η καριέρα του Τάσου Αυλωνίτη στο soccerway.com
* Το προφίλ του Τάσου Αυλωνίτη στο www.transfermarkt.com

Κατηγορία:Έλληνες ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Αιγάλεω Α.Ο.
Κατηγορία:Ποδοσφαιριστές Εθνικής Ελλάδας Κ19
Κατηγορία:Ποδοσφαιριστές Ηλυσιακού
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Στουρμ Γκρατς
Κατηγορία:Ποδοσφαιριστές Χαρτ οφ Μιντλόθιαν
Κατηγορία:Ποδοσφαιριστές Παναθηναϊκού
Κατηγορία:Ποδοσφαιριστές Εθνικής Ελλάδας Κ21
Κατηγορία:Έλληνες ποδοσφαιριστές στο εξωτερικό
Κατηγορία:Ποδοσφαιριστές Πρέμιερσιπ Σκωτίας
Κατηγορία:Ποδοσφαιριστές Άσκολι Κάλτσιο 1898
Κατηγορία:Ποδοσφαιριστές Απόλλων Λεμεσού
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές Πανσερραϊκού
Κατηγορία:Ξένοι ποδοσφαιριστές στην Σκωτία
Βασίλης Ρόβας

Ο **Βασίλης Ρόβας** (Καρδίτσα, 6 Ιανουαρίου 1984) είναι Έλληνας ποδοσφαιριστής που αγωνίζεται στη θέση της μεσαίας γραμμής.

## Καριέρα
### Το επαγγελματικό ξεκίνημα
Τα πρώτα του επαγγελματικά ποδοσφαιρικά βήματα τα έκανε στην Προοδευτική, με τη φανέλα της οποίας έκανε ντεμπούτο στο πρωτάθλημα της Β' Εθνικής κατηγορίας. Στη συνέχεια αγωνίστηκε στον Ατρόμητο Αθηνών για τρία χρόνια, όπου υπήρξε το περισσότερο διάστημα, βασικό στέλεχος της ενδεκάδας.

### Η συνέχεια σε Άρη, ΠΑΣ Γιάννινα και ΟΦΗ
Το 2009 υπέγραψε στον Άρη Θεσσαλονίκης, όμως δεν κατάφερε να καθιερωθεί ως βασικός και έτσι δόθηκε δανεικός στον ΠΑΣ Γιάννινα στο β΄ μισό της περιόδου 2009-10. Τον Αύγουστο του 2010 πήγε στον ΟΦΗ, όπου δεν είχε μεγάλο χρόνο συμμετοχής.

### Πανιώνιος και Απόλλων
Τον Ιανουάριο του 2012 μεταπήδησε στον Πανιώνιο. Εκεί έμεινε ως τον Δεκέμβριο του ίδιου έτους, όταν αποφάσισε να αποχωρήσει για να δοκιμάσει την τύχη του εκτός συνόρων, όμως η συμφωνία του με την ομάδα του εξωτερικού δεν ολοκληρώθηκε, με αποτέλεσμα να συνεχίσει την καριέρα του στον Απόλλωνα Σμύρνης, ο οποίος στο τέλος της περιόδου στέφθηκε πρωταθλητής Β' Εθνικής και προβιβάστηκε στη Σούπερ Λίγκα.

### Στην ΑΕΚ και επιστροφή στον Άρη
Την 1η Ιουλίου 2013, έχοντας μείνει ελεύθερος από τον Απόλλωνα, ανακοινώθηκε η συμφωνία του με την ΑΕΚ, με τη φανέλα της οποίας στην πρώτη του χρονιά συμμετείχε σε 18 αγώνες πρωταθλήματος, ενώ στη δεύτερη σε 16.

Τον Σεπτέμβριο του 2015 επέστρεψε στον Άρη Θεσσαλονίκης, έπειτα από 5 χρόνια, στον οποίο αγωνίστηκε για 2 χρονιές. Στην πρώτη του χρονιά πραγματοποίησε 21 συμμετοχές πρωταθλήματος και τη δεύτερη 22.

### Η συνέχεια σε Αστέρα Αμαλιάδας, Νίκη Βόλου και Αναγέννηση Καρδίτσας
Το καλοκαίρι του 2017 υπέγραψε στον Αστέρα Αμαλιάδας, με τη φανέλα του οποίου κατέκτησε το πρωτάθλημα του ομίλου του στην Γ΄ Εθνική και αγωνίστηκε στα μπαράζ ανόδου χάνοντας οριακά τον προβιβασμό. Τον Σεπτέμβριο του 2018 αποκτήθηκε από τη Νίκη Βόλου, με τη φανέλα της οποίας αγωνίστηκε στην Γ΄ Εθνική.

Τον Ιούλιο του 2019 ανακοινώθηκε από την Αναγέννηση Καρδίτσας που αγωνίζεται την σεζόν 2019-20 στην Α' ΕΠΣΚ.

## Παραπομπές


## Πηγές

* Η καριέρα του Βασίλη Ρόβα στο soccerway.com 
* Το προφίλ του Βασίλη Ρόβα στο www.transfermarkt.com

Κατηγορία:Έλληνες ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Ατρόμητου Αθηνών
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Νίκης Βόλου
Κατηγορία:Ποδοσφαιριστές Α.Σ. Αναγέννησης Καρδίτσας 1904
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές ΟΦΗ
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Γ΄ Εθνικής Ελλάδας
Πέτρος Ευριπαίος

Ο **Πέτρος Ευριπαίος** (1885 - Αύγουστος 1963), ήταν Έλληνας νομικός, ανώτερος διοικητικός υπάλληλος και πολιτικός.

## Βιογραφία
Γεννήθηκε στη Νάξο το 1885. Σπούδασε νομικά στο Πανεπιστήμιο Αθηνών όπου αφού αναγορεύτηκε διδάκτωρ διορίστηκε κατόπιν διαγωνισμού στο υπουργείο Εσωτερικών ως ακόλουθος, (το 1910), στο οποίο και εξελίχθηκε μέχρι του ανώτατου βαθμού του διευθυντή. Στη συνέχεια υπηρέτησε στην Ύπατη Αρμοστεία της Σμύρνης. Μετά την κατάρρευση του μετώπου, το 1922, επέστρεψε στην Ελλάδα και το 1923 διορίστηκε νομάρχης Λέσβου, πλην όμως το ίδιο έτος, λίγους μήνες μετά, μετατέθηκε στη νομαρχία της Κέρκυρας όπου εκεί τότε αντιμετώπισε και τα προβλήματα που αναδείχθηκαν μετά την επιδρομή και κατάληψη της νήσου από τους Ιταλούς. Τον ίδιο χρόνο εγκατέλειψε την Κέρκυρα και ανέλαβε νομάρχης Αττικής και Βοιωτίας ενώ λίγους μήνες μετά, τον επόμενο χρόνο, το 1924, διορίστηκε Γενικός Διοικητής Κρήτης  και στη συνέχεια Γενικός Διοικητής Θράκης με βαθμό υπουργού. Την περίοδο 1925 - 1926 διορίστηκε Διοικητής Σάμου.

## Πολιτική σταδιοδρομία
Το 1926 αποφάσισε ν΄ ασχοληθεί με την πολιτική όπου και παραιτήθηκε από τις δημόσιες υπηρεσίας. Πολιτεύτηκε με το κόμμα των Φιλελευθέρων του Ε. Βενιζέλου και τον ίδιο χρόνο πρωτοεκλέχθηκε βουλευτής της ιδιαίτερης πατρίδας του στη Νάξο, όπου και συνέχισε να εκλέγεται το 1928 - 1932, 1932 - 1933, το 1936 και αργότερα το 1950 - 1952. Σημειώνεται ότι το 1951 είχε πολιτευτεί με την ΕΠΕΚ.
Κατά την πολιτική του σταδιοδρομία πρωτοανέλαβε στη Κυβέρνηση Ελευθερίου Βενιζέλου Δεκεμβρίου 1929 με καθήκοντα υφυπουργού γενικού διοικητή Ηπείρου και τον ίδιο χρόνο αναβαθμίστηκε σε υπουργό με τα αυτά καθήκοντα και τέλος με την κυβέρνηση Ελευθερίου Βενιζέλου 1932 διορίστηκε υφυπουργός Οικονομικών.

Μετά την απελευθέρωση της Ελλάδας από την κατοχή των Γερμανών, χρημάτισε στη κυβέρνηση Θεμιστοκλή Σοφούλη 1945, υπουργός της Αεροπορίας καθώς και προσωρινός υπουργός Εμπορικής Ναυτιλίας (1946).

Ο Πέτρος Ευριπαίος πέθανε στην Αθήνα το 1963. Κατά την τελευταία βουλευτική εκλογή του χρημάτισε πρώτος πρόεδρος του διοικητικού συμβουλίου του Ταμείου Ασφάλισης Βουλευτών, το 1951.

## Πηγές
* 

Κατηγορία:Έλληνες υπουργοί Αεροπορίας
Κατηγορία:Έλληνες υπουργοί Γενικοί Διοικητές Ηπείρου
Κατηγορία:Έλληνες υπουργοί Εμπορικής Ναυτιλίας
Κατηγορία:Έλληνες υφυπουργοί Γενικοί Διοικητές Ηπείρου
Κατηγορία:Έλληνες υφυπουργοί Οικονομικών‎
Κατηγορία:Βουλευτές Κυκλάδων
Κατηγορία:Νομάρχες Αττικής και Βοιωτίας
Κατηγορία:Νομάρχες Κέρκυρας
Κατηγορία:Νομάρχες Λέσβου
Κατηγορία:Έλληνες Γενικοί Διοικητές Κρήτης
Κατηγορία:Έλληνες Γενικοί Διοικητές Θράκης
Ευθυμία (μυθολογία)

Κατά την ελληνική μυθολογία η **Ευθυμία** ήταν δευτερεύουσα θεότητα που διέμενε στον Όλυμπο. Αποτελούσε την ιδεατή ανθρωπόμορφη έννοια της ευθυμίας και ειδικότερα εκείνης των συμποσίων των Ολύμπιων θεών.

Την αναφέρει ο Πίνδαρος ως θεότητα που παρέμενε δίπλα στον Δία πλαισιωμένη από τις Μούσες. Προς τιμή της θεότητας αυτής είχε στήσει άγαλμα ο τύραννος Διονύσιος στην Ηράκλεια του Πόντου, όπου το πιθανότερο υπήρχε το ιερό της. Επίσης και στις Ερυθρές Αττικής βρέθηκε βάθρο αγάλματος στο οποίο φέρεται αναθηματική επιγραφή προς την Ευθυμία.

## Πηγές
* *Εγκυκλοπαίδεια Πάπυρος Larousse Britannica*, τόμ. 25ος, σελ. 126

Κατηγορία:Θεότητες της ελληνικής μυθολογίας
Χένρι Ντέιβιντ Θόρω

Ο **Χένρι Ντέιβιντ Θόρω** (, 12 Ιουλίου 1817 − 6 Μαΐου 1862) ήταν Αμερικανός φιλόσοφος, φυσιοδίφης, συγγραφέας και ποιητής από το Κόνκορντ της Μασαχουσέτης. Είναι περισσότερο γνωστός για το βιβλίο του *[[Γουόλντεν]]* (*Walden*), μία αναζήτηση της απλής ζωής σε φυσικό περιβάλλον, και για το δοκίμιό του *Resistance to Civil Government* ή *Civil Disobedience* («Πολιτική ανυπακοή»), ένα επιχείρημα υπέρ της ανυπακοής προς ένα άδικο κράτος.

Συνολικά, τα γραπτά του Θόρω γεμίζουν περίπου 20 τόμους. Στο πεδίο της φυσικής ιστορίας, προφήτευσε τις μεθόδους και τα ευρήματα της οικολογίας. Ενδιαφερόταν επίσης για την επιβίωση σε εχθρικό περιβάλλον, ή έναντια στις ιστορικές μεταβολές και στη φυσική φθορά, ενώ ταυτόχρονα υποστήριζε την εγκατάλειψη της σπατάλης και των αυταπατών προκειμένου να ανακαλύψουμε τις αληθινές και ουσιώδεις ανάγκες της ζωής.

Σε όλη τη ζωή του υπεστήριξε την κατάργηση της δουλείας, δίνοντας διαλέξεις σχετικά. Κάποτε χαρακτηρίζεται ως αναρχικός, παρότι η *Πολιτική ανυπακοή* του καλεί περισσότερο για τη βελτίωση και όχι για την κατάργηση του κράτους.

## Η ζωή του
Ήταν το τρίτο παιδί ενός μικρο-επιχειρηματία. Φοίτησε στην Ακαδημία Κόνκορντ και συνέχισε τις σπουδές του στο Χάρβαρντ, όπου είχε καθηγητή τον Έμερσον, από τον οποίο επηρεάστηκε σε μεγάλο βαθμό. Προσχώρησε στον υπερβατικό ιδεαλισμό, αλλά ήταν τελείως αντίθετος με τους Γερμανούς ιδρυτές του. Έτσι θεμελίωσε τη δική του φιλοσοφία σε θεωρία και πράξη. Υπήρξε από τους πιο πρωτότυπους Αμερικανούς συγγραφείς και ποιητές της εποχής του.

## Παραπομπές


Κατηγορία:Αμερικανοί φιλόσοφοι
Κατηγορία:Αμερικανοί ποιητές
Κατηγορία:Αμερικανοί συγγραφείς
Κατηγορία:Αμερικανοί αναρχικοί
Κατηγορία:Φιλόσοφοι του 19ου αιώνα
Τετραγωνικά ολοκληρώσιμη συνάρτηση

Στα μαθηματικά, μία **τετραγωνικά ολοκληρώσιμη συνάρτηση** είναι μία πραγματικά - ή κατά τμήματα - αποτιμημένη ως μετρήσιμη συνάρτηση για την οποία το ολοκλήρωμα του τετραγώνου της απόλυτης τιμής της είναι πεπερασμένος αριθμός. Έτσι αν,
:  \int_{-\infty}^\infty |f(x)|^2 \, dx 
τότε η *ƒ* είναι τετραγωνικά ολοκληρώσιμη στην πραγματική γραμμή &nbsp;(&minus;∞,&nbsp;∞). Κάποιος μπορεί επίσης να μιλήσει για τετραγωνική ολοκλήρωση σε ορισμένα σύνολα όπως το &nbsp;[0,&nbsp;1].
Οι τετραγωνικά ολοκληρώσιμες συναρτήσεις διαμορφώνουν έναν χώρο εσωτερικού γινομένου του οποίου το εσωτερικό γινόμενο δίνεται από
:  \langle f, g \rangle = \int_A f(x) \overline{g(x)} \, dx 
όπου,
* *g*(*x*) είναι ο συζυγής μιγαδικός του *g*,
* *A* είναι ένα σύνολο στο οποίο κάποιος ολοκληρώνει&mdash;στο πρώτο παράδειγμα πάνω, *A* είναι (&minus;∞,&nbsp;∞); στο δεύτερο, *A* είναι&nbsp;[0,&nbsp;1].
Εφόσον  |*a*|2&nbsp;=&nbsp;*a&nbsp;<span style="text-decoration:overline;">a</span>*, η τετραγωνική ολοκληρωσιμότητα είναι το ίδιο σαν να λέμε
:  \langle f, f \rangle 
Μπορεί να αποδειχθεί ότι οι τετραγωνικά ολοκληρώσιμες συναρτήσεις αποτελούν έναν ολόκληρο μετρικό χώρο, τον Μπάναχ χώρο (Banach space). Αφού έχουμε επιπλέον την ιδιότητα του εσωτερικού γινομένου, αυτός ο χώρος είναι συγκεκριμένα ένας χώρος Χίλμπερτ (Hilbert space). Αυτός ο χώρος εσωτερικού γινομένου συμβολίζεται συμβατικά &nbsp;**''L''<sup>2</sup>**.
Ο χώρος των τετραγωνικά ολοκληρώσιμων συναρτήσεων είναι ο ''L''<sup>''p''</sup> space όπου&nbsp;*p*&nbsp;=&nbsp;2.

Κατηγορία:Συναρτησιακή ανάλυση
Σύστημα Ανίχνευσης Εισβολής

Το **Σύστημα Ανίχνευσης Εισβολής (ΣΑΕ)** (αγγλ. intrusion detection system, IDS) αποτελεί σύστημα παρακολούθησης και ανάλυσης των συμβάντων, τα οποία λαμβάνουν χώρα τόσο στους ίδιους τους ηλεκτρονικούς υπολογιστές όσο και στα δίκτυα υπολογιστών. Στόχος είναι ο εντοπισμός ενδείξεων για πιθανές προσπάθειες εισβολής, κατά τις οποίες συχνά εντοπίζονται ίχνη παραβίασης της ακεραιότητας, της εμπιστευτικότητας και της διαθεσιμότητας των πληροφοριακών πόρων. Οι προσπάθειες παράκαμψης των μηχανισμών ασφαλείας μπορεί να προέρχονται από εξωτερικούς χρήστες, προς το εσωτερικό εταιρικό δίκτυο, στους οποίους δεν επιτρέπεται η πρόσβαση στο υπάρχον πληροφοριακό σύστημα. Επίσης, οι προσπάθειες παράκαμψης πιθανόν να προέρχονται από εσωτερικούς χρήστες, με περιορισμένα δικαιώματα πρόσβασης. 

Οι λόγοι εγκατάστασης ενός συστήματος ανίχνευσης εισβολής ποικίλουν. Οι πιο σημαντικοί από αυτούς τους λόγους είναι η πρόληψη προβλημάτων, η ανίχνευση παραβιάσεων, η τεκμηρίωση υπαρκτών απειλών, ο έλεγχος ποιότητας για το σχεδιασμό ασφαλείας, καθώς και η θωράκιση παλαιών συστημάτων σε περίπτωση που κρίνεται αναγκαία η διατήρησή τους.

## Πηγές


Κατηγορία:Ασφάλεια υπολογιστών
ΣΑΕ (αποσαφήνιση)

Το αρκτικόλεξο **ΣΑΕ** μπορεί να αναφέρεται στους εξής όρους:
* ΣΑΕ, Συμβούλιο Απόδημου Ελληνισμού, το κατοχυρωμένο Όργανο των όπου Γης Απόδημων Ελλήνων,
* ΣΑΕ (ασφάλεια υπολογιστών), σύστημα ανίχνευσης εισβολής σε υπολογιστικά συστήματα και δίκτυα, 
* ΣΑΕ (πολιτικό κόμμα), Συναγερμός Αγροτών και Εργαζομένων, ελληνικό πολιτικό κόμμα που ιδρύθηκε το 1950
* ΣΑΕ (αυτοματισμός), Συστήματα Αυτομάτου Ελέγχου, τον επιστημονικό τομέα που ασχολείται με τον αυτοματισμό συστημάτων.
Δάφνη Κοζάνης

Η **Δάφνη** είναι ορεινό χωριό στα δυτικά του νομού Κοζάνης σε υψόμετρο 1.040 μέτρα. Ιδρύθηκε τον 17ο αιώνα από διωγμένους κατοίκους διάφορων περιοχών  της Δυτικής Μακεδονίας. Την ονομασία του την πήρε από το μεγάλο πλήθος του φυτού δάφνης που υπήρχε στην περιοχή. Μέχρι το 1930 ονομαζόταν **Μακρυπλαγιά**. Το χωριό βρίσκεται Δ. της Κοζάνης σε απόσταση 77 χλμ., στη νότια πλευρά του Κλεψίου σε κατηφορικό έδαφος. Ο πληθυσμός του σύμφωνα με την απογραφή του 2011 είναι 31 κάτοικοι, ενώ παλαιότερα γύρω στο 1940 οι κάτοικοι ξεπερνούσαν τους 190. Τα καλοκαίρια όμως ο πληθυσμός του χωριού αυξάνεται και φθάνει έως 50  κατοίκους. Η Δάφνη είναι και αυτό ένα από τα μεγαλύτερα καστανοχώρια του Ανατολικού Βοΐου.

Υπάρχουν ενδείξεις για την ύπαρξη αρχαίου οχυρωμένου οικισμού στον επιβλητικό τραπεζοειδή λόφο «Κλέψιος», που υψώνεται πλάι σ' ένα ρέμα, σε μικρή απόσταση από τη Δάφνη.

## Εξωτερικοί σύνδεσμοι
* Φωτογραφία της Δάφνης
* Δάφνη Κοζάνης από το dafnikoz.blogspot.gr
* Το εξωκλήσι του Αγίου Αθανασίου Δάφνης από την ιστοσελίδα του Πολιτιστικού Συλλόγου Τσοτυλίου
* Γλέντι στη Δάφνη Κοζάνης

## Παραπομπές

*

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Ζώνη Κοζάνης

Η **Ζώνη ** είναι χωριό της Μακεδονίας στην πρώην νομό Κοζάνης.

Η Ζώνη είναι το πιο απομακρυσμένο χωριό από τα Καστανοχώρια. Οξιές, καστανιές και πεύκα καλύπτουν την ψηλότερη κορυφή των Οντρίων όπου βρίσκεται και το χωρίο. Ο πληθυσμός του το 1940 είχε φθάσει τους 500 κατοίκους ενώ σήμερα μένουν περίπου 50 άτομα,το καλοκαίρι όμως ο πληθυσμός του τριπλασιάζεται. Στη Ζώνη οι άνθρωποι ασχολούνται με την κτηνοτροφία, την γεωργία και περισσότερο με τη μαστορική εργασία. Οι πιο πολλοί κάτοικοι που εγκατέλειψαν το χωριό έφυγαν στο εξωτερικό και συγκεκριμένα στην Ελβετία ενώ άλλοι εγκαταστάθηκαν στη Θεσσαλονίκη και στο Άργος Ορεστικό.

Κατηγορία:Χωριά της περιφερειακής ενότητας Κοζάνης
Κατηγορία:Δήμος Βοΐου
Δραγασιά Κοζάνης

Η **Δραγασιά** είναι χωριό του νομού Κοζάνης. Αποτελεί τοπική κοινότητα, της δημοτικής ενότητας Τσοτυλίου, του δήμου Βοϊου, στην Περιφερειακή Ενότητα Κοζάνης. 

Είναι χτισμένη στους πρόποδες των Οντρίων. Οι κάτοικοι του χωριού σήμερα είναι περίπου 50 ενώ το 1940 είχαν φθάσει τους 430. Το καλοκαίρι οι κάτοικοι είναι περίπου 100. Οι περισσότεροι είναι ντόπιοι ενώ υπάρχουν και πολλοί πρόσφυγες οι οποίοι ασχολούνται με την γεωργία και την κτηνοτροφία.

Στις 16 Μαρτίου 2020 και εν μέσω της πανδημίας του κορωνοϊού του 2020 αποφασίστηκε να τεθεί ολόκληρο το χωριό σε καραντίνα, λόγω των πολλών κρουσμάτων μεταξύ των κατοίκων του.

## Γεωγραφία
Βρίσκεται σε υψόμετρο 957 μέτρων. Βρίσκεται κάτω από την κορυφή της Όρλιας.

## Ιστορικά στοιχεία
Στην ανατολική πλαγιά («Ταγάρα») του τραπεζοειδούς λόφου («Δραγασιά»), που υψώνεται 500 μ. ανατολικά του σημερινού χωριού, μαρτυρείται η ύπαρξη ελληνιστικού οικισμού, ο οποίος, όπως δείχνουν τα υπολείμματα βυζαντινής οχύρωσης στην κορυφή του λόφου, είχε ακμάσει και στα βυζαντινά χρόνια. Με βάση τις έρευνες πιθανολογείται η ύπαρξη πόλης η οποία καταστράφηκε τον 10ο αιώνα λόγω των βουλγαρικών επιδρομών. Στο χωριό βρίσκεται η εκκλησία του Αγίου Δημητρίου, στην οποία φέρεται ότι λειτουργούσε κρυφό σχολείο και σήραγγα διαφυγής για τους κατοίκους, σε περίπτωση επιδρομών από Τουρκαλβανούς. Είναι η μόνη βυζαντινή εκκλησία του χωριού που σώζεται μέχρι σήμερα. Στην εκκλησία σώζεται μια εικόνα του Αγίου Αθανασίου, η οποία χρονολογείται από το 1136. Στην περιοχή λειτούργησε και τζαμί, λόγω της έντονης παρουσίας του τουρκικού στοιχείου την εποχή τους τουρκοκρατίας.  

Το χωριό κάηκε από Γερμανικές δυνάμεις το 1944, αλλά το μεγαλύτερο μέρος των σπιτιών στο χωριό αναστηλώθηκαν.

## Παραπομπές


Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης
Διχείμαρρο Κοζάνης

Το **Διχείμαρρο** είναι χωριό του νομού Κοζάνης. 

Το Διχείμαρρο είναι ένα χωριό όπου οι περισσότεροι κάτοικοί του είναι ντόπιοι Βοϊότες. Το χωριό, που βρίσκεται σε υψόμετρο 720 μέτρων, πήρε το όνομά του από τα δύο ρέματα που περνούν έξω από το χωριό. Μέχρι το 1928 το χωριό ονομαζόταν Ρέντα. Σήμερα οι κάτοικοι του χωριού φθάνουν τους 30, πολλοί κάτοικοι έχουν μεταναστεύσει στο εξωτερικό στη Γερμανία και στην Αυστραλία. Παλαιότερα ο πληθυσμός στο Διχείμαρρο έφθανε και τους 200  κατοίκους, αλλά μετά την μετανάστευση οι κάτοικοι άρχισαν να ελαττώνονται σε έντονο βαθμό. Οι κάτοικοι φημίζονται για τις πολύ νόστιμες πίτες που φτιάχνουν.

Στην είσοδο του χωριού ο επισκέπτης έχει θέα προς τα δάση βελανιδιάς, ενώ στις  Καρυδιές έχουν βρεθεί Βυζαντινοί τάφοι. 

http://www.hellenica.de/Griechenland//Geo/GR/DicheimarroKozanis.html, http://www.tsotili.gr/index.php?option=com_content&task=view&id=90&Itemid=83

Κατηγορία:Δήμος Βοΐου
Κατηγορία:Χωριά της περιφερειακής ενότητας Κοζάνης